C 159/16
ET
Euroopa Liidu Teataja
12.4.2022
„Kaasatus“ – igasugune üldist huvi pakkuv tegevus, mida tehakse vabatahtlikkuse alusel või vabatahtliku tegevuse vormis.
Kaasatus tähendab vabatahtlikku ja omakasupüüdmatut kodanikutegevust teiste teenistuses.
„Keskkond“ – selliste looduslike ja sotsiaal-majanduslike elementide kombinatsioon, mis moodustavad üksikisiku, elanikkonna või kogukonna elamistingimuste raamistiku eri ruumiskaaladel.
Seega tähendab keskkonnakaitse meetmete võtmist, et piirata inimtegevuse negatiivset mõju keskkonnale või see heastada.
„Mentorlus“ – noore ja mentori vaheline vabatahtlik inimestevaheline suhe keskpikas kuni pikas perspektiivis, mis on struktureeritud kutsealases raamistikus.
„Vastastikune õppimine“ – tegevus, mis ELi tasandil võimaldab sarnaste poliitiliste väljakutsetega kokku puutuvatel liikmesriikidel töötada klastrites ja jagada häid tavasid, keskenduda riigipõhistele probleemidele või toetada konkreetset riiklikku reformikava, saades vajaduse korral abi teistelt riikidelt, sidusrühmade organisatsioonidelt ja sõltumatutelt ekspertidelt (1). „Kestlik areng“ – praeguste põlvkondade vajaduste rahuldamine viisil, mis ei sea ohtu tulevaste põlvkondade võimet oma vajadusi rahuldada.
See edendab dünaamilist majandust, täielikku tööhõivet, kõrgeid haridus-, tervishoiu-, sotsiaalse ja piirkondliku ühtekuuluvuse ning keskkonnakaitse standardeid turvalises ja rahu hoidvas maailmas, kus austatakse kultuurilist mitmekesisust.
„Vähemate võimalustega noored“ – noored, kellel on raskusi kasutada tõhusalt ära võimalusi majanduslikel, sotsiaalsetel, kultuurilistel, geograafilistel või tervislikel põhjustel, rändetausta, puude või õpiraskuste tõttu või muul põhjusel, sealhulgas põhjusel, mis võib tuua kaasa Euroopa Liidu põhiõiguste harta artikli 21 kohase diskrimineerimise (2).
(1) Nõukogu resolutsioon, mis käsitleb juhtimisstruktuuri strateegilisele raamistikule üleeuroopaliseks koostööks hariduse ja koolituse alal, et liikuda Euroopa haridusruumi loomise suunas ja kaugemale (2021–2030) (ELT C 497, 10.12.2021, lk 1), punkt 11.
(2) Määruse (EL) 2021/888 artikli 2 punkti 4 mõiste.